Korvet kelas Karakurt

Kelas Karakurt, designasi Rusia Project 22800 Karakurt ( Black Widow Eropah), adalah sebuah kelas korvet baharu dari Rusia yang mana telah memasuki perkhidmatan dengan Tentera Laut Rusia sejak tahun 2018.

Pembinaan kelas ini bertujuan untuk menjadikan ia sebagai sebuah kapal laut biru untuk melengkapi korvet kelas Buyan-M yang mana telah direka untuk zon pesisir pantai dan setakat  berkhidmat dalam Flotila Kaspia, Armada Baltik dan Armada Laut Hitam Rusia.
Kelas ini direka untuk dipersenjatai dengan peluru berpandu krus anti kapal Kalibr atau  Oniks dan belayar selama 15 hari. Ia juga menjadi pilihan lebih murah bagi frigat  yang bersaiz lebih besar, yang mana pembinaannya tertunda di sebabkan kerjasama ketenteraan yang digantung dengan Ukraine, dan di sebabkan niat Rusia untuk meneruskan pemodenan tentera lautnya sehingga kesemua tugasan untuk pembinaan kapal-kapal lebih besar secara domestik diselesaikan. Bagaimanapun, kelewatan dalam penghantaran enjin yang dikilangkan secara domestik untuk kelas Karakurt telah menggangu penyiapan beberapa unit kapal kelas ini. Selain itu, ancaman sekatan antarabangsa dilaporkan telah menggangu pembinaan kapal-kapal dalam kelas ini di limbungan kapal Morye di Feodosia, Crimea. 

Sejarah

Project 22800 buat pertama kali didedahkan kepada awam oleh Almaz semasa Forum Teknikal-Ketenteraan Antarabangsa «ARMY-2015», yang diadakan di Kubinka. Pada masa itu, kelas ini belum lagi dikenali sebagai "Project 12300". Semasa dalam pameran ini, pengumuman dibuat bahawa 18 buah kapal dirancang akan dibina.

Dua buah kapal pertama, Uragan dan Taifun (kini Mytishchi dan Sovetsk), telah dibaringkan di Pella Shipyard, Saint Petersburg pada 24 Disember 2015.

Pada bulan Ogos 2016, satu laporan menyebut bahawa sejumlah tujuh buah kapal telah dipesan daripada Pella Shipyard (salah sebuah kapal akan dibina di More Shipayrd, Feodosia), dan lima buahk kapal lagi telah dipesan daripada Zelenodolsk Shipyard. Tiga buah daripada lima buah kapal yang telah dipesan iaitu Cyclone, Askold dan Amur, yang sebelumnya dirancang untuk dibina oleh Zelenodolsk Shipyard, kemudian telah dibaringkan di Zaliv Shipyard di Kerch.

Pada 29 Julai 2017, kapal sulung dalam kelas ini telah dilancarkan.

Kementerian Pertahanan Rusia telah menandatangani satu kontrak untuk membina beberapa buah lagi kapal semasa Forum Teknikal-Ketenteraan Antarabangsa «ARMY-2017».

Pada bulan Mei 2018, laporan mengatakan bahawa Mytishchi sedang menjalani ujian laut di Tasik Ladoga dan Laut Baltik.

Semasa Forum Teknikal-Ketenteraan Antarabangsa «ARMY-2018», Kementerian Pertahanan Rusia telah menandatangani dua kontrak untuk membina enam buah lagi kapal. Dua buah kapal akan dibina oleh Vostochnaya Verf, Vladivostok manakala empat buah lagi oleh Amur Shipyard, Komsomolsk-on-Amur.

Pada 16 Oktober 2018, Mytishchi memulakan ujian-ujian di Laut Putih, dan secara rasminya diterima masuk ke dalam perkhidmatan pada 17 Disember 2018.

Rekabentuk
Project 22800 diterbitkan daripada Project 12300 Skorpion, satu cadangan rekabentuk bot peluru berpandu oleh Almaz pada tahun 1990an dengan sesaran 500-tan,Sebuah bot Project 12300 telah dibaringkan pada 2001 di Rybinsk, tapi gagal disiapkan. yang banyak dipengaruhi oleh Project 21631, korvet Buyan-M. Kapal-kapal dalam kelas ini mempunyai rekabentuk struktur super halimunan dengan sebuah tiang yang dipasang dengan empat buah panel radar jujukan fasa. Persenjataan utama terdiri daripada peluru berpandu krus Kalibr atau peluru berpandu anti kapal supersonik P-800 Oniks yang dimuatkan di dalam lapan buah sel sistem pelancaran menegak UKSK di bahagian belakang super struktur (anjungan). Korvet yang dibina untuk Tentera Laut Rusia akan dipasang dengan sepucuk meriam automatik dual-guna 76.2 mm AK-176MA, sebuah versi AK-176 yang telah dimodenkan. Bagaimanapun, pada kapal pertama, 100 mm A-190 telah dipasang. Untuk versi eksport, meriam OTO Melara 76 mm buatan Itali telah dicadangkan. Bagi pertahanan peluru berpandu, dua buah kapal pertama akan hanya dipasang dua buah CIWS jenis meriam, AK-630M. 

Bermula pada kapal ketiga, ia akan dilengkapi dengan Pantsir-M, sebuah sistem peluru berpandu permuka ke udara Pantsir versi untuk tentera laut. Kapal ketiga dalam kelas ini, Odintsovo, telah memasuki perkhidmatan Armada Baltik dengan sistem Pantsir-M pada November 2020. Project 22800 tidak direka untuk peperangan anti kapal selam.

Kapal-kapal dalam kelas

Italik bermaksud anggaran

 Nama No. Limbungan Pembina Dibaringkan Dilancarkan Ditauliahkan Armada Status  (bekas-Uragan) 251 Pella Shipyard 24 Disember 2015 29 Julai 2017 17 Disember 2018 Baltik Aktif  (bekas-Taifun) 252 Pella Shipyard 24 Disember 2015 24 November 2017 12 Oktober 2019 Baltik Aktif  (bekas-Shtorm) 254 More Shipyard 10 Mei 2016 9 Oktober 2019 2022? Baltik Dilancarkan  801 Zaliv Shipyard 26 Julai 2016 24 Julai 2020 Awal 2022 Laut Hitam Ujian laut  (bekas-Shkval) 253 Pella Shipyard 29 Julai 2016 5 Mei 2018 21 November 2020 Baltik Aktif  (bekas-Musson) 802 Zaliv Shipyard 18 November 2016 21 September 2021 2022 Laut Hitam Dilancarkan  257 Pella Shipyard 24 Disember 2016 23 Oktober 2018 2022? Baltik Dilancarkan  255 More Shipyard 17 Mac 2017 29 Oktober 2019 2022? Laut Hitam Dilancarkan  (bekas-Passat) 803 Zaliv Shipyard 30 Julai 2017 2023http://russianships.info/eng/warships/project_22800.htm Laut Hitam Dalam pembinaan  256 More Shipyard 19 Disember 2017 13 November 2019 2022? Laut Hitam Dilancarkan  804 Zelenodolsk Shipyard 26 Februari 2019 2022Baltik Dalam pembinaan  201 Amur Shipyard 1 Julai 2019 2023? atau selewat-lewatnya 2026http://russianships.info/eng/warships/project_22800.htm Pasifik Dalam pembinaan  202 Amur Shipyard 1 Julai 2019 2023? atau selewat-lewatnya 2026http://russianships.info/eng/warships/project_22800.htm Pasifik Dalam pembinaan  805 Zelenodolsk Shipyard 11 September 2019 Oktober 2022 atau 2023http://russianships.info/eng/warships/project_22800.htmBaltik  Dalam pembinaan   204 Amur Shipyard 26 Disember 2019 2024 Pasifik Dalam pembinaan  203 Amur Shipyard 29 Julai 2020 2024 Pasifik Dalam pembinaan ? Vostochnaya Verf Pasifik Dibatalkan ? Vostochnaya Verf Pasifik Dibatalkan

Rujukan

Pautan luar
Project 22800 Karakurt-Class Corvettes
Project 22800 - Complete Ship List

Category:Kelas korvet
Category:Korvet dari Rusia
Category:Kapal halimunan